《中秋看月》
清代·王德爵

捲帘看明月，月入树林中。为爱月色好，行过曲廊东。

皓然见明月，清辉照太空。露珠沾薄袖，唧唧閒秋虫。

明月不常圆，我生不常看。少壮能几时，勋业何物换。

美人各一方，迢迢隔银汉。世事徒繁华，彩云终易散。

独立明月下，搔首无穷叹。

作者简介：字寅甫，天资高朗多才，擅长外科兼理内科，悬壶华墅，施诊无分贫富，不计酬谢，曾有诗句云：『虽为谋生计，常存利济心。』殁于光绪辛卯年，享年七十四。著有《自娱随笔》等诗文集。